KOMISJONI MÄÄRUS (EÜ) nr 704/2005,

4. mai 2005,

millega muudetakse määruse (EÜ) nr 1107/96 lisas esitatud päritolunimetuse tootekirjelduse andmeid (Mel de Barroso) (KPN)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, (1) eriti selle artiklit 9 ja selle artikli 6 lõiku 3 ja lõike 4 teist taanet,

ning arvestades järgmist:

ON VASTU VÕTNUD KÄESOLEVA MÄÄRUSE:

Artikkel 1

Päritolunimetuse “Mel de Barroso” tootekirjeldust muudetakse vastavalt käesoleva määruse I lisale.

Artikkel 2

Tootekirjelduse põhiandmete kokkuvõte on esitatud käesoleva määruse II lisas.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

(1) EÜT L 208, 24.7.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1).

(2) EÜT L 148, 21.6.1996, lk 1. Määrust on viimati muudetud määrusega (EÜ) nr 1345/2004 (ELT L 249, 23.7.2004, lk 14).

(3) ELT C 262, 31.10.2003, lk 16 (“Mel de Barroso”).

II LISA

Nõukogu määrus (EMÜ) nr 2081/92

“MEL DE BARROSO”

(EÜ nr: PT/0229/24.1.1994)

KPN (X) KGT ( )

Käesolev kokkuvõte on koostatud teavitamise eesmärgil. Põhjalikumat teavet eelkõige asjaomaste kaitstud päritolunimetuste või kaitstud geograafiliste tähiste hulka kuuluvate toodete tootjate kohta on võimalik saada siseriiklikest või Euroopa Komisjoni talituste tootekirjeldustest. (1)

1.

Liikmesriigi vastutav talitus

Nimi : Instituto de Desenvolvimento Rural e Hidráulica Aadress : Av. Afonso Costa, 3 P-1949-002 Lisbonne Telefon : (351-21) 844 22 00 Faks : (351-21) 844 22 02 E-post : idrha@idrha.min-agricultura.pt

2.

Taotlejate rühm

2.1. Nimi : Capolib — Cooperativa Agrícola de Boticas, CRL

2.2. Aadress : Av. do Eiró P-5460 Boticas Telefon : (351-276) 41 81 70 Faks : (351-276) 41 57 34 E-post : capolib@mail.telepac.pt

2.3. Koosseis : tootjad/töötlejad (X) muud ( )

3.

Tooteliik

Klass 1.4: Muud loomset päritolu tooted – Mesi

4.

Tootekirjeldus

(artikli 4 lõikes 2 sätestatud nõuete kokkuvõte)

4.1. Nimi “Mel de Barroso”

4.2. Kirjeldus Kohaliku mesilase Apis mellifera (sp. iberica) poolt valdavalt piirkondlike meetaimede hulka kuuluvate kanarbikuliste õietolmu sisaldavast õienektarist toodetud mesi.

4.3. Geograafiline ala Ala piirideks on Boticas’i, Chaves’i, Montalegre ja Vila Pouca de Aguiar’i haldusüksuse ja Murça kommuuni Jou ja Valongo de Milhais freguesias’te piirid (Vila Reali piirkond).

4.4. Päritolutõend Päritolu kinnitavad tavad ja materiaalsed, kirjalikud ja koguni suulised viited, piirkonna tootmispotentsiaal ning mee ja mesilase tähtsus piirkonna vappidel ja kohanimedes.

4.5. Tootmismeetod Mett võib vurritada ainult volitatud vurrikodades ning mee vurritamine ja dekanteerimine toimub kohustuslikult tootmisalal. Kuna Barroso mesi on segunev toode, võivad jälgitavuse ja kontrolliahela katkemise vältimiseks mett pakendada ainult asjakohaselt volitatud ettevõtjad geograafilise päritoluala piires, et tagada toote kvaliteet ja ehtsus ning vältida tarbija eksitusse viimist. Tootmine, vurritamine ja pakendamine võib toimuda ainult geograafiliselt piiritletud alal. Barroso mett võib turustada vedelas, kristalliseerunud olekus või kärgedes (tingimusel, et need on täielikult vahaga kinni kaetud ja ei sisalda kurna); mesi tuleb pakendada inertsest, kahjutust ja toiduainete jaoks sobivast materjalist pakenditesse, mille mudelid ja märgistuse on tootjate rühm eelnevalt heaks kiitnud.

4.6. Seos piirkonnaga Barroso mesi on Barroso kõrgeimatest piirkondadest pärit toode. See on mesi, mille eriomadused tulenevad peamiselt kanarbikust koosnevast nõmme taimkattest.

4.7. Kontrolliasutus

Nimi : TRADIÇÃO E QUALIDADE — Associação Interprofissional para os Produtos Agro-Alimentares de Trás-os-Montes Aadress : Av. 25 de Abril 273, S/L P-5370 Mirandela Tel : (351-278) 26 14 10 Faks : (351-278) 26 14 10 E-post : tradicao-qualidade@clix.pt

4.8. Märgistus MEL DE BARROSO — Denominação de Origem Protegida

4.9. Siseriiklikud nõuded —

(1) Euroopa Komisjon – Põllumajanduse peadirektoraat – Põllumajandustoodete kvaliteedipoliitika üksus – B 1049 Brüssel.